Pitanja i zadaci za ponavljanje - kvadratna jednadžba

1. Kako glasi opći oblik kvadratne jednadžbe?
2. Koje kvadratne jednadžbe imaju suprotne brojeve za rješenja?
3. Mogu li rješenja biti suprotna, a da nisu realna? Ako mogu, što treba biti ispunjeno, ako ne, zašto?
4. Koje kvadratne jednadžbe imaju jedno rješenje nula? Kakvo je drugo?
5. Kakva je diskriminanta ako kvadratna jednadžba ima realna rješenja?
6. Kakva će rješenja imati kvadratna jednadžba ako je diskriminanta veća od nule?
7. Kakva će rješenja imati kvadratna jednadžba ako je diskriminanta manja od nule?
8. Kakva će rješenja imati kvadratna jednadžba ako je diskriminanta jednaka nuli?
9. Može li neka kvadratna jednadžba imati jedno rješenje koje je realno, a drugo nije? Obrazloži odgovor.
10. Ako rješenja neke kvadratne jednadžbe nisu ni realna ni imaginarna, kakvi su joj koeficijenti, kakva je diskriminanta? Kakva su u tomslučaju rješenja?
11. Kako možemo faktorizirati kvadratni trinom pomoću kvadratne jednadžbe?